მერები ეკონომიკური ზრდისთვის

წინასიტყვაობა

„მერები ეკონომიკური ზრდისთვის“ წარმოადგენს ევროკავშირის ახალ ინიციატივას, რომელსაც საფუძველი ჩაეყარა 2017 წლის იანვარში და ხორციელდება აღმოსავლეთ პარტნიორობის ფარგლებში.

თეთრიწყაროს მუნიციპალიტეტი 2018 წლის 16 მაისიდან შეუერთდა ევროკავშირის ინიციატივას “მერები ეკონომიკური ზრდისთვის” და კერძო სექტორსა და სამოქალაქო საზოგადოებასთან თანამშრომლობით, შემუშავდა 2019-2020 წლების ადგილობრივი ეკონომიკური განვითარების გეგმა. გეგმა მუნიციპალიტეტის განვითარების სხვა სტრატეგიებისაგან განსხვავებით, არ არის ყოვლისმომცველი და ვიწროდ ფოკუსირდება კერძო სექტორის განვითარებაზე, რათა უზრუნველყოფილ იქნას ზრდა, განვითარება და დასაქმება.

თეთიწყაროს მუნიციპალიტეტის მერიის მიერ, შემუშავებული, 2019-2020 წლების ადგილობრივი ეკონომიკური განვითარების გეგმა მსოფლიო ბანკმა დადებითად შეაფასა და 2018 წლის ნოემბრის თვეში ქ. კიევში აღმოსავლეთ პარტნიორობის ქვეყნებისთვის გამართულ, მაღალი დონის ორდღიან კონფერენციაზე, მუნიციპალიტეტის წარმომადგენლობას სპეციალური სამახსოვრო ჯილდო გადაეცა.

გეგმის თანახმად, მუნიციპალიტეტის ეკონომიკური განვითარებისათვის, მომავალი 2 წლის განმავლობაში მთავარ პრიორიტეტებად განისაზღვრა:

1) ტურიზმის სექტორის განვითარების მხარდაჭერა

2) ბიზნესსექტორის განვითარების მხარდაჭერა

3) ადგილობრივი პროდუქციის პოპულარიზაცია

ევროკავშირის ინიციატივა „მერები ეკონომიკური ზრდისთვის“, თეთრიწყაროს მუნიციპალიტეტისათვის წარმოადგენს არსებული გამოწვევების დაძლევის და სიღარიბის მაჩვენებლის შემცირების ახალ შესაძლებლობას, ადგილობრივი რესურსების გამოყენებით ხელს შეუწყობს ეკონომიკური განვითარების პროცესს და პარტნიორული ურთიერთობების გაღრმავებას, თვითმმართველობის ორგანოების შესაძლებლობების გაზრდას მმართველობითი პროცესები გახდეს უფრო გამჭვირვალე, ინკლუზიური და ბიზნესისადმი მეგობრული.